Document ID: 32007R0495

KOMISIJAS REGULA (EK) Nr. 495/2007
(2007. gada 4. maijs),
ar ko groza Regulu (EEK) Nr. 3077/78 par to, ka apliecinājumi, kas pievienoti apiņiem, kurus importē no ārpuskopienas valstīm, ir līdzvērtīgi Kopienas sertifikātiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2005. gada 23. novembra Regulu (EK) Nr. 1952/2005 par apiņu tirgu kopīgo organizāciju un Regulas (EEK) Nr. 1696/71, Regulas (EEK) Nr. 1037/72, Regulas (EEK) Nr. 879/73 un Regulas (EEK) Nr. 1981/82 atcelšanu (1), un jo īpaši tās 17. pantu,
tā kā:
(1)
Komisijas Regulā (EEK) Nr. 3077/78 (2) ir saraksts, kurā uzskaitītas ārpuskopienas valstu iestādes, kuras ir pilnvarotas izdot apliecinājumus, kas pievienoti apiņiem, kurus ieved no šādām valstīm. Šādus apliecinājumus atzīst par līdzvērtīgiem Regulas (EK) Nr. 1952/2005 4. pantā minētajam sertifikātam.
(2)
Pēc Bulgārijas un Rumānijas pievienošanās Eiropas Savienībai šo jauno ES dalībvalstu iestādēm vairs nav jābūt sarakstā, kas ir Regulas (EEK) Nr. 3077/78 pielikumā.
(3)
Dažām iestādēm, kas minētas sarakstā Regulas (EEK) Nr. 3077/78 pielikumā, ir mainījies nosaukums un adrese.
(4)
Tāpēc attiecīgi jāgroza Regula (EEK) Nr. 3077/78.
(5)
Šajā regulā paredzētie pasākumi ir saskaņā ar Apiņu pārvaldības komitejas atzinumu,
IR PIEŅĒMUSI ŠO REGULU.
1. pants
Regulas (EEK) Nr. 3077/78 pielikumu aizstāj ar tekstu šīs regulas pielikumā.
2. pants
Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 4. maijā

Labels: 3
17
5
6